7.+Activitats+que+es+poden+generar


 * Activitats que es poden generar **

Altres activitats que es poden generar amb aquest material són:


 * __**Pluja d'idees prèvia:**__ es pot obrir un mur a Wallwisher i anotar-hi les idees que es generin en un primer debat entre els integrants del grup. Aquest mur hauria de ser revisat en finalitzar la tasca (un cop acabat el mapa conceptual) per veure com han canviat les idees dels estudiants entorn al problema plantejat pel professor.


 * __**Escriptura col·laborativa:**__ Després de la presentació dels mapes conceptuals per part dels grups, es podria deixar una estona perquè els altres grups en parlin i presentin les seves opinions en relació a la solució aportada per cadascun dels altres grups. Per agilitzar l'intercanvi d'opinions es podria utilitzar l'eina d'escriptura col·laborativa instantània: typewith.me




 * __**De﻿bats:**__ Aprofitant el [|Voxopop] que és una eina col·laborativa usada per molts docents arreu del món per crear i desenvolupar debats entre els seus alumnes i que permet als estudiants millorar la seva competència d'expressió oral es podríen desenvolupar dues activitats diferents (una prèvia i l'altre posterior a la realització de la presentació dels mapes conceptuals a l'aula):
 * Abans de la presentació del mapa conceptual, els integrants de cada grup poden gravar amb Voxopop un resum o presentació del que serà la seva intervenció. Els companys dels altres grups poden fer-los algunes preguntes o comentaris que els servirà per preparar millor la seva presentació, sabent els aspectes que interessen més de la seva solució del problema plantejat a l'inici.
 * Acabada la presentació de mapes conceptuals, poden organitzar un debat dels diversos grups al voxopop, així cada grup o cada estudiant pot gravar la seva opinió i la resta anar-se contestant. A vegades als estudiantes els és més fàcil parlar amb l'ordinador que no pas a classe. Aquest debat es podria organitzar o bé entre tots els grups del mateix institut, i fins i tot, es podria organitzar amb estudiants del mateix curs d'un altre institut que estiguin treballant amb una metodologia semblant.




 * __**Elaboració de qüestionaris**__ : una altra forma d'afiançar els coneixements adquirits podria ser demanar als participants que elaboressin un qüestionari pels seus companys, sobre els continguts treballats, amb l'eina Google Docs. D'aquesta manera l'alumne assumeix el rol de professor i a la vegada s'autoavalua, ja que ha de pensar en la pregunta que farà i alhora en la resposta adequada.


 * __** Avaluació del treball d'un altre grup: **__ ﻿Un cop lliurats els mapes conceptuals, el professor els publicarà a l'eina Annotation Tool (annotatiesysteem) en format pdf (el Cmap permet exportar els ﻿mapes conceptuals en aquest format). Aquesta eina permetrà als alumnes fer comentaris sobre la feina feta per cadascún dels grups, indicant els punts forts i febles de cada treball, així com contestar als comentaris fets pels altres grups﻿ sobre el seu propi treball.